दो माह बाद मिली अपहृत किशोरी
मोबाइल कॉल लोकेशन से पकड़ा
बालिका को मां के संरक्षण में भेजा
दोमाह पूर्व अपहृत बुझड़ा गांव की बालिका को पुलिस ने चार राज्यों में ढूंढने के बाद उत्तरप्रदेश के मुगलसराय में मुक्त करा लिया। पुलिस ने अपहरण कर दुष्कर्म करने के अभियुक्त को गिरफ्तार कर सोमवार को उदयपुर लाई। अभियुक्त के मोबाइल फोन की लोकेशन ट्रेस करते हुए पुलिस उस तक पहुंची। अदालत ने अभियुक्त को न्यायिक हिरासत में भेजने के आदेश दिए।
कोडियात स्थित एक फार्म हाउस में 24 अक्टूबर को मजदूरी करने गई बुझड़ा निवासी बालिका शाम को घर नहीं लौटी। तीन दिन तक तलाशने पर नहीं मिलने के बाद किशोरी की मां ने उसकी गुमशुदगी की रिपोर्ट नाई थाने में दर्ज कराई थी। किशोरी की मां और सहकर्मियों ने किसी पर शक जाहिर नहीं किया था। छानबीन में पुलिस को पता चला कि भवन निर्माण का काम करने वाला बिहार के बक्सर जिले का निवासी मोहम्मद अख्तर अंसारी गायब था।
पुलिस ने उसके मोबाइल फोन पर कॉल कर लोकेशन का पता लगाया। सबसे पहले लोकेशन भोपाल आई। डीवाईएसपी रानू शर्मा ने नाई थानाधिकारी नाथू सिंह, एएसआई रूप लाल कांस्टेबल ओमप्रकाश की टीम को भोपाल भेजा। फिर अभियुक्त की लोकेशन आंध्रप्रदेश के विजयवाड़ा में आई। वे वहां भी हाथ नहीं आए। फिर उसके मोबाइल फोन की लोकेश बक्सर में मिली। पुलिस दल बक्सर पहुंचा तब तक अभियुक्त मुगलसराय चला गया। अभियुक्त वहां से भी भागने की जुगाड़ में था कि उदयपुर पुलिस ने धर-दबाेचा।
नाई थाना पुलिस ने अभियुक्त मोहम्मद अख्तर अंसारी के खिलाफ नाबालिग किशोरी का अपहरण और दुष्कर्म करने, पोस्को एक्ट (यौन अपराधों से बालकों का संरक्षण अधिनियम) और एससी, एसटी अत्याचार निवारण अधिनियम के तहत रिपोर्ट दर्ज कर साेमवार को अदालत में पेश किया। अदालत ने अभियुक्त को जेल भेज दिया और बालिका को उसकी मां के संरक्षण में दे दिया।
hin_Deva bho_Deva hin_Deva hin_Deva hin_Deva hin_Deva hin_Deva